DOCUMENT DE LUCRU AL SERVICIILOR COMISIEI REZUMATUL EVALUĂRII IMPACTULUI care însoțește documentul Propunere de REGULAMENT AL PARLAMENTULUI EUROPEAN ȘI AL CONSILIULUI privind aparatele consumatoare de combustibili gazoși /* SWD/2014/0150 final */





DOCUMENT DE LUCRU AL SERVICIILOR COMISIEI REZUMATUL EVALUĂRII IMPACTULUI care însoțește documentul Propunere de REGULAMENT AL PARLAMENTULUI EUROPEAN ȘI AL CONSILIULUI privind aparatele consumatoare de combustibili gazoși 1. Definirea problemei În pofida bunei funcționări a Directivei 2009/142/CE privind aparatele consumatoare de combustibili gazoși (GAD - Gas Appliances Directive), există un consens general că sunt necesare îmbunătățiri. Această preocupare a fost împărtășită, de asemenea, de majoritatea respondenților la consultarea publică (2011-2012). Atât consultarea publică, cât și studiul de evaluare a impactului (2012) au subliniat importanța identificării unor potențiale probleme reale și a cauzelor apariției acestora. O analiză aprofundată a tuturor datelor disponibile și a modificărilor propuse a indicat că nu au existat dovezi disponibile care să justifice extinderea domeniului de aplicare din motive de siguranță. În ceea ce privește funcționarea pieței interne, nu au putut fi identificate probleme specifice asociate cu bariere în calea comerțului. În consecință, nu exista nicio justificare pentru introducerea de noi produse în domeniul de aplicare. Domeniile în care se pot aduce îmbunătățiri nu implică modificări majore. Cadrul juridic va rămâne neschimbat, iar modificările sunt susceptibile să aibă un impact minim sau să nu aibă niciun impact. Cu toate acestea, următoarele aspecte vor trebui abordate: Problema 1: Alinierea GAD la Decizia privind noul cadru legislativ (NCL) nr. 768/2008/CE Multe dintre problemele generale identificate de NCL au fost constatate și în contextul punerii în aplicare a GAD, de exemplu diferențele dintre calitățile serviciilor furnizate de organismele notificate, dintre evaluările acestora și dintre practicile de monitorizare. Cadrul juridic se dovedește a fi, de asemenea, complex și inconsecvent. Raportul de evaluare a impactului privind pachetul de aliniere al NCL a examinat deja în detaliu diferitele opțiuni pentru a pune în aplicare decizia NCL. Întrucât opțiunile și efectele acestora sunt exact aceleași pentru GAD, raportul de evaluare a impactului GAD nu a examinat aceste aspecte. Problema 2: Eliminarea limitei de temperatură de 105oC din domeniul de aplicare Inițial, limita a fost introdusă deoarece riscurile cauzate de presiune în cazul respectivelor produse făceau obiectul dispozițiilor legislației naționale în majoritatea statelor membre în momentul în care a fost adoptată GAD. În prezent, aceste riscuri fac obiectul legislației UE de armonizare, ceea ce înseamnă că nu există niciun risc de a intra în conflict cu legislația națională; prin urmare, se consideră că excluderea nu ar mai avea nicio utilitate. Problema 3: Introducerea definițiilor care nu există în prezent Formularea actuală a definiției domeniului de aplicare nu este exactă și a condus la necesitatea interpretării. Acest lucru se datorează faptului că domeniul de aplicare este definit prin prezentarea unei liste a utilizărilor produselor, dar nu sunt prevăzute definiții ale respectivelor utilizări. În trecut, s-au depus multe eforturi în vederea interpretării domeniului de aplicare, care însă nu oferă securitatea juridică și stabilitatea necesare solicitate de părțile interesate. Problema 4: Caracterul neadecvat al conținutului comunicării privind tipurile de gaz și presiunile de livrare corespunzătoare Tipurile de gaz și presiunile de livrare corespunzătoare nu fac obiectul armonizării în cadrul GAD. Pentru a asigura disponibilitatea acestor date relevante privind siguranța și performanța, articolul 2 alineatul (2) prevede că statele membre trebuie să comunice tipurile de gaz și presiunile de livrare corespunzătoare utilizate pe teritoriul lor. Informațiile comunicate în prezent privind condițiile de livrare a gazului nu sunt suficiente. Deoarece GAD nu definește parametrii care ar trebui să fie furnizați și nici nu armonizează formatul comunicărilor, este nevoie să se stabilească acești parametri și să se definească un formular comun pentru a se asigura caracterul adecvat și comparabilitatea informațiilor. De asemenea, acest lucru ar garanta că GAD ar aborda în mod corespunzător creșterea utilizării biogazului. Problema 5: Clarificarea relațiilor dintre GAD și legislația UE privind eficiența energetică Cerința esențială 3.5. care abordează „utilizarea rațională a energiei” este foarte generică, în timp ce cerințele în conformitate cu Directiva privind proiectarea ecologică și cu măsurile de punere în aplicare a acesteia sunt foarte detaliate. De asemenea, terminologia utilizată în GAD nu mai este de actualitate și trebuie să fie aliniată cu cea modernă utilizată în legislația UE recentă privind eficiența energetică. Având în vedere că legislația UE privind eficiența energetică evoluează rapid și că se vor introduce noi măsuri de implementare în temeiul Directivei privind proiectarea ecologică care se aplică unei game de aparate consumatoare de combustibili gazoși, este necesar să se clarifice aplicarea cerinței esențiale 3.5. în cazul în care există legislații mai specifice. Problema 6: Claritatea dispozițiilor din GAD Nu au fost identificate alte probleme în legătură cu dispozițiile din GAD. De asemenea, s-a constatat că cerințele esențiale abordează în mod satisfăcător riscurile legate de utilizarea gazelor pe care le-ar putea prezenta aparatele și accesoriile. Există preocupări de ordin general în materie de siguranță, în special cu privire la intoxicarea cu CO, care este principala cauză de decese asociată cu aparatele consumatoare de combustibili gazoși. Acest lucru pare să se refere la aspecte care ies din sfera de aplicare a GAD, cum ar fi deficiențele apărute în etapa de instalare, lipsa de întreținere și utilizarea incorectă a aparatelor. În prezent, GAD nu precizează principiile generale de proiectare care trebuie aplicate în vederea obținerii siguranței aparatelor și a accesoriilor. Deși aceste principii sunt considerate a fi deja incluse în actualele cerințe esențiale, ar fi mai bine ca acestea să fie prevăzute în textele legislative pentru a se evita situațiile în care unele părți, acționând în mod iresponsabil, ar utiliza, de exemplu, doar avertizări în loc să conceapă produse sigure. De asemenea, introducerea principiilor de integrare a normelor de siguranță ar facilita supravegherea pieței. Necesitatea intervenției publice Acțiunile la nivelul UE în acest domeniu se bazează pe articolul 114 din TFUE. Aspectele vizate în acest context sunt deja reglementate de GAD. Această legislație nu abordează însă în mod eficient problemele identificate. În urma analizei efectuate, precum și a concluziilor privind opțiunile examinate, s-a constatat că problemele vor persista dacă directiva nu este revizuită. 2. Analiza subsidiarității Funcționarea corectă si eficace a pieței interne necesită norme comune pentru aparatele consumatoare de combustibili gazoși în ceea ce privește riscurile pentru sănătate și siguranță cauzate de utilizarea gazelor naturale, precum și în ceea ce privește randamentul lor energetic. Pentru a se evita acțiunile întreprinse la nivel național care creează obstacole în calea liberei circulații a aparatelor, orice modificare a domeniului de aplicare, a procedurilor sau a cerințelor trebuie să fie efectuată la nivelul UE. De asemenea, acest lucru ar îmbunătăți claritatea juridică, ar contribui la reducerea costurilor pentru producători și ar asigura un cadru european comun pentru introducerea pe piață a aparatelor și a accesoriilor. Principiul subsidiarității se aplică, de asemenea, în ceea ce privește noile dispoziții ale revizuirii legate de alinierea la decizia NCL. Experiența a arătat că măsurile adoptate la nivel național au dus la abordări divergente pe teritoriul UE, ceea ce a subminat obiectivele pieței interne O acțiune coordonată la nivelul UE este în măsură să îndeplinească mult mai bine obiectivele stabilite și, în special, va spori eficiența supravegherii pieței. 3. Obiective Obiectivele acestei inițiative sunt prezentate în tabelul 1. Tabelul 1: Obiective de politică generale, specifice și operaționale GENERALE || SPECIFICE || OPERAȚIONALE Să se asigure o mai bună protecție a sănătății și siguranței utilizatorilor de aparate consumatoare de combustibili gazoși și accesorii ale acestora, precum și o funcționare corespunzătoare || Să se asigure disponibilitatea datelor adecvate legate de siguranță și performanță cu privire la condițiile-cadru || Să se specifice conținutul informațiilor care trebuie comunicate cu privire la tipurile de gaz și presiunile de livrare corespunzătoare utilizate în statele membre Să se asigure claritatea cerințelor || Să se clarifice dispozițiile Să se amelioreze condițiile de concurență echitabilă pentru operatorii economici din sector || Să se asigurare claritate juridică în ceea ce privește aplicarea legislației UE mai specifice || Să se introducă un nou articol general privind legislația europeană mai specifică Să se clarifice cerința esențială 3.5. privind utilizarea rațională a energiei Să se simplifice reglementarea europeană în domeniul aparatelor consumatoare de combustibili gazoși și al accesoriilor || Să se asigure că legislația este actualizată || Să se elimine dispozițiile învechite care exclud aparatele a căror temperatură normală a apei depășește 105oC Să se asigure claritatea domeniului de aplicare || Să se clarifice domeniul de aplicare, oferindu-se definițiile specifice sectorului 4. Opțiuni de politică Au fost luate în considerare trei opțiuni de politică alternative: (a) „nu se întreprinde nicio acțiune” ca opțiune de bază; (b) opțiunea „soft law (instrumente juridice neobligatorii)” (opțiune alternativă nelegislativă care constă în formularea de interpretări) și (c) opțiunea „măsură legislativă” (modificarea textului juridic). Analiza impacturilor opțiunilor de politică a fost efectuată separat pentru fiecare dintre domeniile de îmbunătățire identificate. Mai întâi, toate opțiunile de politică pentru fiecare problemă au fost supuse unei analize calitative separate. Apoi, s-a efectuat o analiză aprofundată a impacturilor sociale și economice ale tuturor opțiunilor. 5. Evaluarea impacturilor Tipurile de impacturi considerate a fi cele mai relevante pentru revizuire sunt prezentate în tabelul 2. Tabelul 2: Tipurile de impacturi considerate a fi cele mai relevante pentru revizuirea GAD Examinarea prealabilă a relevanței impacturilor Tipul de impact || relevant? Impacturi economice Funcționarea pieței interne și concurența || relevant Competitivitate, schimburi comerciale și fluxuri de investiții || eventual relevant Costuri operaționale și gestionarea întreprinderii/a IMM-urilor || relevant Sarcini administrative pentru întreprinderi || relevant Autorități publice || relevant Inovare și cercetare || eventual relevant Consumatori și gospodării || relevant Țări terțe și relații internaționale || eventual relevant Impacturi sociale Ocuparea forței de muncă și piețele forței de muncă || eventual relevant Norme și drepturi privind calitatea locurilor de muncă || eventual relevant Sănătate publică și siguranță || relevant Deoarece modificarea domeniului de aplicare nu poate fi justificată, cadrul juridic al GAD va rămâne neschimbat. Prin urmare, operatorii economici și celelalte părți interesate afectate vor rămâne, de asemenea, neschimbați, iar modificările sugerate reprezintă mai degrabă un exercițiu în vederea îmbunătățirii lizibilității și clarității domeniului de aplicare, a cerințelor esențiale și a altor dispoziții. Absența unor probleme specifice concrete care trebuie abordate implică faptul că modificările propuse nu au impacturi economice, sociale sau asupra mediului semnificative, cu excepția impactului minor al clarificărilor care vor facilita foarte mult punerea în aplicare a GAD. În consecință, este imposibil să se genereze date cantitative cu privire la oricare dintre impacturile specifice. Prin urmare, avantajele marginale preconizate au fost abordate în mod proporțional în cadrul unei evaluări calitative care permite selectarea opțiunii preferate. De exemplu, este posibil să se evalueze dacă modificările propuse sunt favorabile pentru siguranță și dacă efectele unei opțiuni oferă o soluție solidă la problema identificată. În măsura posibilului, s-a evaluat dacă punerea în aplicare a unei propuneri de modificare presupune costuri pentru producători și autorități. Cu toate acestea, trebuie subliniat faptul că nu a fost posibilă cuantificarea beneficiilor acestor efecte, întrucât modificările propuse nu schimbă, în practică, cadrul legal. Impacturile sociale constau în avantaje pentru sănătatea și siguranța instalatorilor și a utilizatorilor de aparate consumatoare de combustibili gazoși. Cu toate acestea, îmbunătățirea clarității juridice și a disponibilității datelor relevante pentru asigurarea produselor sigure și eficiente din punct de vedere energetic poate, de asemenea, să aibă un ușor impact pozitiv asupra ocupării forței de muncă și realizării de obiective, cum ar fi obiectivul strategiei Europa 2020 de creștere cu 20 % a eficienței energetice. Rezumatul rezultatelor principalelor impacturi și al extinderii acestora este prezentat în tabelul 3 de mai jos. Tabelul 3: Cele mai importante impacturi ale revizuirii GAD Impacturile subopțiunilor preferate || Problema 2 || Problema 3 || Problema 4 || Problema 5 || Problema 6 Impactul social || Niciun impact cu excepția asigurării siguranței produselor cu o temperatură normală a apei mai mare de 105oC || Ușoara reducere a numărului produselor neconforme || Siguranța utilizatorilor și a instalatorilor este îmbunătățită || Contribuie la atingerea obiectivului Europa 2020, reducerea numărului de produse neconforme || Îmbunătățirea siguranței în utilizare, reducerea numărului de produse neconforme Impactul economic || Impactul asupra competitivității în ceea ce privește costurile || Niciunul || Un domeniu de aplicare mai clar facilitează interpretarea || Economii datorită clarității tehnice și juridice || Economii datorită clarității tehnice și juridice || Situație juridică mai clară, supravegherea mai ușoară a pieței Impactul asupra capacității de inovare || Niciunul || Niciunul || Disponibilitatea crescută de a investi în dezvoltarea produselor, acces mai ușor pe piață || Dezvoltarea produselor facilitată || Niciunul Impactul asupra competitivității internaționale || Niciunul || Niciunul || Niciunul || Concepție mai sofisticată care ameliorează competitivitatea internațională || Niciunul Impactul asupra IMM-urilor || Niciunul || Niciunul || Niciunul || Niciunul || Niciunul 6. Compararea opțiunilor Pe baza rezultatului evaluării aprofundate a opțiunilor, a fost efectuată o comparație pentru a se stabili care dintre opțiuni ar oferi beneficii nete. Apoi, rezultatele comparației au fost incluse într-un tabel pentru vizualizarea impacturilor și pentru alegerea opțiunilor preferate (tabelul 4). Criteriile utilizate în evaluarea opțiunilor au inclus eficacitatea, eficiența și coerența opțiunii. Tabelul 4 Compararea opțiunilor de politică || Eficacitatea || Eficiența Raport costuri/beneficii || Coerența (opțiunea contribuie la o mai bună legiferare și la punerea în aplicare a actului privind piața unică?) Domeniul de aplicare - Produse reglementate a) Nu se ia nicio măsură || 0 || 0 || 0 || 0 b) Instrumente legislative fără caracter juridic obligatoriu || 0 Obiectivul specific nu este atins deoarece limita de temperatură de 105oC este aplicabilă în continuare, ceea ce face posibilă evitarea punerii în aplicare a GAD || - Costuri legate de nevoile de interpretare care există în continuare || 0 Nu a fost identificat niciun impact. || 0 Nicio schimbare, nicio contribuție c) Măsuri legislative || + + Obiectivele specifice îndeplinite integral; îmbunătățirea sănătății și a siguranței; situație juridică clară || 0 Niciun impact, dar în teorie o concurență mai echitabilă pentru producători || + Claritatea juridică conduce la diminuarea sarcinii administrative și, prin urmare, a costurilor || + + Opțiune cu o contribuție optimă; situație juridică clară Terminologia și definițiile specifice sectorului a) 0 || 0 || 0 || 0 b) + Obiective specifice îndeplinite parțial, însă fără atingerea clarității juridice; vor apărea noi nevoi de interpretare în cazul produselor inovatoare || - Costuri generate de nevoile de interpretare care există în continuare, de la caz la caz || + Ușoară reducere a numărului produselor neconforme || + Contribuție redusă c) + + Obiectivele specifice sunt îndeplinite în totalitate, deoarece domeniul de aplicare și cerințele esențiale sunt clarificate; situație juridică clară || 0 Fără costuri specifice; clarificarea facilitează punerea în aplicare, ceea ce duce la economii || + + Claritatea juridică conduce la diminuarea sarcinii administrative; reducerea numărului de produse neconforme și, prin urmare, îmbunătățirea siguranței || + + Opțiune cu o contribuție optimă; asigurarea unei situații juridice clare Comunicarea privind tipurile de gaz și presiunile de alimentare corespunzătoare a) 0 || 0 || 0 || 0 b) - Obiectivele specifice nu sunt îndeplinite deoarece orientările pot duce la încrederea în datele în materie de siguranță fără efectuarea unei verificări încrucișate, ceea ce înseamnă că pe piață ar putea pătrunde modele care nu prezintă siguranță; nicio garanție legată de calitatea datelor || - Costuri legate de necesitatea frecventă de a actualiza orientările, costuri cauzate de dificultăți în obținerea de date adecvate || - Nu garantează reducerea numărului de produse neconforme, poate induce în eroare părțile interesate influențându-le să se bazeze pe datele furnizate || - Nicio contribuție c) + + Obiectivele specifice îndeplinite integral; sunt puse la dispoziție informații adecvate în materie de sănătate, siguranță și performanță; situație juridică clară || + + economii de costuri deoarece sunt disponibile date fiabile; reducerea sarcinii administrative; mijloacele de verificare a compatibilității facilitează accesul pe piață al produselor || + + reducerea numărului produselor neconforme; claritatea tehnică și juridică reduce costurile; elaborarea produselor este facilitată || + + Opțiune care contribuie în mod optim; asigurarea unei situații juridice clare Utilizarea rațională a energiei a) 0 || 0 || 0 || 0 b) + Obiectivele specifice îndeplinite parțial, o mai bună claritate cu privire la o legislație mai specifică; cu toate acestea, persistă dificultățile legate de identificarea regulamentelor care trebuie puse în aplicare || - Costuri legate de elaborarea de orientări, costuri pentru producători datorită sarcinii administrative legate de identificarea legislației aplicabile || + Orientările ar facilita nesemnificativ identificarea legislației; ușoară reducere a numărului produselor neconforme || 0 Contribuție redusă; situația juridică neclară rămâne neschimbată c) + + Obiectivele specifice sunt îndeplinite în totalitate deoarece se obține coerența legislației UE; se oferă claritate juridică || + Se reduce sarcina administrativă, identificarea legislației este facilitată, suprapunerea cerințelor este evitată, ceea ce presupune economii || + + reducerea numărului produselor neconforme; situația juridică clarificată facilitează dezvoltarea de noi produse || + + Opțiune cu o contribuție optimă; contribuie la obiectivul Strategiei Europa 2020 de îmbunătățire a eficienței energetice; sporește coerența legislației UE Cerințe a) 0 || 0 || 0 || 0 b) 0 Numai impacturi marginale deoarece nu au fost identificate deficiențe legate de cerințele actuale || - Costuri minore legate de elaborarea de orientări || + Ușoară reducere a numărului produselor neconforme || + Contribuție redusă c) + + Obiective specifice îndeplinite integral; este asigurată o mai mare claritate a cerințelor legale || + Nu există costuri specifice cu excepția economiei de costuri pentru supravegherea pieței || + Îmbunătățirea lizibilității cerințelor reduce sarcina administrativă; supravegherea pieței este facilitată || + Contribuție redusă 7. Monitorizare și evaluare Monitorizarea și evaluarea eficacității legislației se va baza pe răspunsurile primite prin intermediul diferitelor mecanisme de cooperare, cum ar fi Grupul de lucru privind aparatele consumatoare de combustibili gazoși și Grupul de cooperare administrativă privind GAD (GAD ADCO). În special, grupul GAD ADCO va permite dezbateri privind programele naționale de supraveghere a pieței și rezultatul implementării acestora, numărul de produse neconforme constatat, tipurile de neconformități etc. Statele membre vor fi invitate să folosească sistemul RAPEX, baza de date ICSMS, precum și procedura de notificare a clauzei de salvgardare. Observații suplimentare vor fi obținute de la mecanismele de cooperare prevăzute de Regulamentul NCL 765/2008. Pe baza informațiilor furnizate de autorități, se vor folosi diferiți indicatori pentru a monitoriza reducerea numărului de produse neconforme În conformitate cu politica sa privind „reglementarea inteligentă”, Comisia va evalua eficacitatea regulamentului privind aparatele consumatoare de combustibili gazoși pe o perioadă de 5 până la cel mult 10 ani de la data intrării în vigoare a regulamentului.